Document ID: /roh_data/filtered/fineweb-2-filterrobots_roh.jsonl.gz/68769

Ils dus uffants ch'èn vegnids rapinads il venderdi a La Chaux-de-Fonds èn vegnids chattads en Frantscha. Els sajan en in bun stadi da sanadad – ha communitgà la Polizia chantunala da Neuchâtel.
Nunenconuschents han rapinà ils frars schumellins da set onns or da la chasa da la tatta. Ordavant han ils rapinaders attatgà e lià la dunna da 54 onns. Il delict stettia en connex cun ina dispita davart il dretg da tgira dals uffants. Ils geniturs vivian en Svizra ed en Spagna.